CELEX: 22006D0034
Language: hu
Date: 2006-03-10 00:00:00
Title: Az EGT-Vegyesbizottság 34/2006 határozata ( 2006. március 10. ) az Európai Gazdasági Térségről szóló megállapodás XIII. mellékletének (Közlekedés) módosításáról

1.6.2006   
            
            
               HU
            
            
               Az Európai Unió Hivatalos Lapja
            
            
               L 147/51
            
         
      AZ EGT-VEGYESBIZOTTSÁG 34/2006 HATÁROZATA
   
   (2006. március 10.)
   az Európai Gazdasági Térségről szóló megállapodás XIII. mellékletének (Közlekedés) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2006. január 27-i 11/2006 EGT-vegyesbizottsági határozat (1) módosította.
            
         
               (2)
            
            
               A hajók és kikötőlétesítmények védelmének fokozásáról szóló, 2004. március 31-i 725/2004/EK európai parlamenti és tanácsi rendeletet (2) a 2005. február 8-i 14/2005 EGT-vegyesbizottsági határozat beépítette a megállapodásba (3).
            
         
               (3)
            
            
               A tengeri védelmi biztonsággal kapcsolatos bizottsági vizsgálatok lefolytatási eljárásainak megállapításáról szóló, 2005. június 10-i 884/2005/EK bizottsági rendeletet (4) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. mellékletének 56q. pontja (789/2004/EK európai parlamenti és tanácsi rendelet) után a következő pontot kell beilleszteni:
   
               „56r.
            
            
               
                  32005 R 0884: A Bizottság 2005. június 10-i 884/2005/EK rendelete a tengeri védelmi biztonsággal kapcsolatos bizottsági vizsgálatok lefolytatási eljárásainak megállapításáról (HL L 148., 2005.6.11., 25. o.).
               E megállapodás alkalmazásában a rendelet rendelkezéseit a következő kiigazítással kell értelmezni:
               Az 5. cikk (3) bekezdése a következőkkel egészül ki:
               »Vizsgálatai során a Bizottság az EFTA-államok által összeállított jegyzékekben szereplő nemzeti ellenőröket, az EFTA Felügyeleti Hatóság pedig az EK tagállamai által összeállított jegyzékekben feltüntetett nemzeti ellenőröket kérheti fel részvételre.
               A Bizottság és az EFTA Felügyeleti Hatóság egyaránt felkérheti a másik felet, hogy vizsgálatai során megfigyelőként vegyen részt.«”
            
         2. cikk
   A 884/2005/EK rendeletnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2006. március 11-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. március 10-én.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 92., 2006.3.30., 34. o.
   
      (2)  HL L 129., 2004.4.29., 6. o.
   
      (3)  HL L 161., 2005.6.23., 33. o.
   
      (4)  HL L 148., 2005.6.11., 25. o.
   
      (5)  Alkotmányos követelmények nem fennállását jelezték.